AIŠKINAMASIS RAŠTAS

Dėl nuomos sutarčių nutraukimo

1. **Parengto tarybos sprendimo projekto tikslai ir uždaviniai**

Utenos teritorinė darbo birža 2016 m. spalio 24 d. raštu Nr. S-1012-(6.2.) „Dėl nuomos sutarčių nutraukimo“ prašo nutraukti nuo 2017 m. sausio 13 d. 2007 m. gruodžio 22 d. pasirašytą negyvenamųjų pastatų ir patalpų nuomos sutartį Nr. T5-17, pagal kurią išnuomotos 12,48 kv. m patalpos administraciniame pastate, esančiame Molėtų r. sav., Molėtų m., S. Dariaus ir S. Girėno g. 4 ir 2015 m. rugsėjo 2 d. pasirašytą savivaldybės ilgalaikio materialiojo turto nuomos sutartį Nr. T5-51, pagal kurią išnuomotos 211,57 kv. m patalpos administraciniame pastate, esančiame Molėtų r. sav., Molėtų m., S. Dariaus ir S. Girėno g. 4. Už patalpų nuomą nuomininkas moka nuompinigius.

2007 m. gruodžio 22 d nuomos sutarties Nr. T5 - 17 6.1.2. papunktis reglamentuoja, kad sutartis gali būti nutraukiama vienašališkai – viena šalis rašytine forma praneša kitai šaliai apie ketinimus nutraukti šią sutartį ne vėliau kaip prieš tris mėnesius. 2015 m. rugsėjo 2 d. nuomos sutarties Nr. T5-51 23.3 papunktis reglamentuoja, kad sutartis gali būti nutraukta Lietuvos Respublikos civilinio kodekso nustatytais atvejais ir tvarka. Savivaldybės administracija 2016 m. lapkričio 3 d. raštu Nr. B22-1827 patalpų nuomininką informavo, kad Molėtų rajono savivaldybės tarybai bus teikiamas sprendimas nutraukti minėtas sutartis nuo 2017 m. sausio 24 d.

Parengto sprendimo projekto tikslas – nutraukti nuomos sutartis su Utenos teritorine darbo birža dėl patalpų, esančių Molėtų r. sav., Molėtų m., S. Dariaus ir S. Girėno g. 4, nuomos.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 8 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atlaisvinamos patalpos, kurias administracija galės naudoti savo veiklai arba skelbti patalpų nuomos konkursą.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti susitarimai dėl nuomos sutarčių nutraukimo bei turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.